प्रधान संघ के पदाधिकारियों ने पिछड़ा क्षेत्र अनुदान निधि को पूर्व की भांति न देकर ग्राम प्रधानों से प्रस्ताव लेकर कार्ययोजना तैयार करने की मांग उठाई, ताकि सभी ग्राम पंचायतों में आवश्यक विकास कार्य कराए जा सकें। ग्राम पंचायत निधि के खातों को तत्काल खोला जाए, क्योंकि इस मद से ही गांव में लगे हैंडपंपों की मरम्मत व रास्तों को गड्ढों में मिट्टी व मोरम डालकर ठीक किया जाता है। ग्राम पंचायत के खाते बंद होने से यह सभी कार्य पिछड़ रहे हैं। इसके अलावा मनरेगा की किश्त काफी कम आने से मजदूरों को काम नहीं मिल पा रहा है, जिससे वे पलायन को मजबूर हैं। प्रधान संघ के पदाधिकारियों ने जिलाधिकारी से जनहित को दृष्टिगत रखते हुए उनकी मांगों का निस्तारण कराए जाने की मांग की है।